Barcelona, 2011, Escola d'Administració Pública de Catalunya, 237 pàg., ISBN 978-84-393-8702-2.
Aquest llibre duu a terme una anàlisi dels requisits legals i de control tècnic necessaris per fer efectiva l'automatització dels actes administratius en el marc del respecte a la legalitat vigent.
El seu objectiu és oferir criteris i controls legals i tecnològics en relació amb la possibilitat de fer tràmits sense intervenció humana.
L'anàlisi inclou el procediment a seguir i els aspectes que cal considerar en la implementació de l'automatització de processos, partint de la interpretació "informàtica" de la norma reguladora de l'actuació administrativa a automatitzar, les conseqüències que se'n poden derivar; i incloent-hi una sèrie de recomanacions pràctiques.
Es tracta, en definitiva, d'una primera aproximació als elements d'anàlisi jurídica i metodològica per a la construcció i l'explotació de tràmits automàtics, en les suficients condicions de seguretat jurídica per garantir una implementació adequada.
Ignacio Alamillo Domingo és llicenciat en dret i és un expert en aspectes jurídics i tècnics en qüestions relacionades amb la societat de la informació, la seguretat i la signatura electrònica, amb nombrosos articles i partipacions en llibres i seminaris sobre la matèria.
Ha estat membre de diferents grups directius europeus sobre seguretat en les xarxes i normalització de la signatura electrònica i ha treballat a l'Agència Catalana de Certificació i al Centre de Telecomunicacions i Tecnologies de la Informació.
Actualment desenvolupa les seves activitats com a consultor en el sector privat.
Xavier Urios Aparisi és advocat de la Generalitat, cap de l'Assessoria Jurídica del Departament de Governació i Relacions Institucionals.
Ha impartit docència en l'àmbit universitari i treballa en qüestions relacionades amb el marc normatiu de l'administració electrònica.
Igualment, ha participat en publicacions, fòrums i seminaris sobre qüestions relacionades amb les noves tecnologies.
Sobre la viabilitat de l'automatització de processos
Elements a considerar a l'hora d'automatitzar els actes administratius
Altres qüestions objecte d'anàlisi
Recomanacions per a l'automatització de l'actuació administrativa
Anàlisi jurídica general de l'automatització dels actes administratius
Els requisits jurídics de l'actuació administrativa automatitzada
La programació de l'actuació administrativa automatitzada
L'automatització de processos i l'exercici de la competència
L'òrgan administratiu i la competència envers l'automatització
Límits de l'actuació administrativa automatitzada
Nul·litat o anul·labilitat de l'actuació administrativa automatitzada
Tècniques de determinació de la viabilitat informàtica de l'actuació administrativa a automatitzar
La interpretació de les normes jurídiques
La interpretació lògica de les normes
La lògica en la doctrina jurídica recent
Anàlisi de casos rellevants d'ús d'automatització
L'expedició automàtica de rebut de registre electrònic
La comprovació automàtica de dades de sol·licitud
La digitalització automàtica de documents
L'impuls automàtic del procediment
L'acte automàtic de constància electrònica
L'expedició automàtica de còpia autèntica electrònica
L'obertura i el tancament automàtic de llibres electrònics
La foliació automàtica d'expedients
La migració automàtica de document electrònic
Els intercanvis automàtics de dades entre administracions públiques
La remissió automàtica de comunicació electrònica al ciutadà
L'actuació administrativa automatitzada i el cicle de vida del programari
La naturalesa del tipus d'aplicació que ofereix suport a l'actuació administrativa
La gestió del cicle de vida del programari
Alguns requisits específics de l'aplicació d'actuació administrativa automatitzada
La determinació dels requisits de formalització documental electrònica
Anàlisi dels requisits de signatura o segellament i certificació dels casos d'ús
Els requisits de seguretat de l'aplicació d'actuació administrativa automatitzada
Les aplicacions informàtiques de signatura electrònica i els actius a protegir
La seguretat en l'aplicació de creació de la signatura electrònica
La seguretat de les comunicacions de l'aplicació
La seguretat de les dades de signatura gestionades per l'aplicació
La seguretat dels processos amb el signatari
Les normatives de seguretat criptogràfica de l'aplicació d'actuació administrativa automatitzada
La normativa de seguretat documental
La normativa de signatura electrònica
La normativa d"evidència electrònica
La normativa de gestió de claus
La normativa de seguretat criptogràfica